cyanic-selkie/wikianc huggingface dataset:
Petr Çex
2004-cü ildə Çelsiyə transfer olunub və 2012-ci ildə bu komandanın heyətində UEFA Çempionlar Liqasının qalibi olub. Onun Çelsidə həm də liqa və ölkə kuboku çempionluqları olub.
Ərciyəs dağı
Ərciyəs dağı — Türkiyənin iç Anadolu bölgəsindəki Kayseri şəhəri yaxınlığında yerləşən və yüksəkliyi 3916 metr olan vulkanik bir dağdır. Üzərindəki qarlar heç bir mövsümdə tam ərimir. Qış mövsümündə xizəklə sürüşmək üçün uyğun şəraitə malikdir.
Nəcəf-i Tərəkəmə (Kəleybər)
Nəcəf-i Tərəkəmə - İranın Şərqi Azərbaycan ostanının Kəleybər şəhristanı ərazisinə daxil olan kənd.
Yolum üçün mübarizə (teleserial 2017)
Fight For My Way (Ssam Maiwei) Pak So Cun və Kim Çi-Von-un başrollarını An Çehon (Ahn Jae-hong) və Son Hayun (Song Ha-yoon) ilə paylaştığı Cənubi Koreya televiziya serialıdır. 22 May 2017-də hər bazar ertəsi və çərşənbə axşamı saat 22:00-də (Koreya saatı ilə) KBS2-də yayımlanmağa başladı.
Süjet
Hekayə, yaşamaq uğrunda mübarizə aparan və yetərincə qiymətləndirilmədikləri bir karyerada uğur qazanmağa çalışan böyük xəyalları olan məzlum insanların haqqındadır.Yetkinlik yaşına çatdıqda belə uşaqlıq dinamikası dəyişməyən, Ko Donqman (Ko Dong-man) (Pak So Cun) və Çoi Era (Choi Ae-ra) (Kim Çi-Von)-nın uzun müddətdir davam edən dostluğu romantikaya çevrilir.
Qütb zoocoğrafi vilayəti
Zoocoğrafi vilayət- Yer kürəsində heyvanların əsas coğrafi vilayətləridir.
Antarktida zoocoğrafi (faunistik) vilayəti
Antarktida zoocoğrafi vilayəti Antarktida materikinin sahil zonasını, 60° c.en. dairəsindən cənubda yerləşən ada ları və arxipelaq ları (Cən. Georgi, Cən. Şetland, Cən. Orkney, Cən. Sandviç, Buve, Kerqelen və s.), Dünya okeanı nda isə təxminən 40° c. en. dairəsinədək olan su akvatoriyasını əhatə edən zoocoğrafi və ya faunustik vilayətdir. Antarktidada quruda yaşayan məməlilər yoxdur, ancaq bəzi qurdlar a, xərçəng lərə, ilbizlərə və qanadsız həşəratlar a təsadüf edilir. Quşlardan: pinqvinlər, albatros və fırtına quşu geniş yayılmışdır. Materiksahili dayazlıqlarda beş növ suiti (Uedell suitisi, krabyeyən suiti, dəniz pələngi, adi ross suitisi, dəniz fili), balıqlar dan: kabala, iynəbalıq, ilanbalığı, açıq okean sahəsində isə balinaların müxtəlif növlərinə rast gəlinir.
Lima qrupu
Lima qrupu (Grupo de Lima) — Venesuelada baş qaldıran siyasi böhranı aradan qaldırmaq məqsədi ilə təşkil olunmuş beynəlxalq təşkilat. Təşkilat adını aldığı Perunun Lima şəhərində 8 avqust 2017-ci ildə təşkil olunmuşdur.
İştirakçı dövlətlər
Qrupun tərkibinə Cənubi və Mərkəzi Amerika bir çox dövlətləri, həmçinin Kanada və Sent-Lüsiya daxildir.
Uruqvay, Barbados, Qrenada, Yamayka, həmçinin ABŞ və Avropa İttifaqı təşkilata öz dəstəyini bildirmiş amma ona üzv olmamışlar.
Müslüm Maqomayev parkı (Moskva)
Müslüm Maqomayev parkı və ya Müslüm Maqomayev park-meydanı — Moskvanın mərkəzində, Bolşaya Nikitskaya və Tverskaya küçələri arasında, Leontievski, Voznesenski və Eliseyevski zolaqları ilə əhatələnmiş, Mərkəzi İnzibati Dairəsinin Presnenski rayonunda kiçik mənzərəli park-meydan. Parka 2018-ci ildə SSRİ xalq artisti, bəstəkar və müğənni Müslüm Maqomayevin adı verilmişdir. .
Tarixi
Park Azərbaycanın Rusiyadakı səfirliyinin binası ilə birbaşa bitişik olduğu üçün tədricən Azərbaycan mədəniyyəti mövzusuna yiyələnib.
İlk olaraq 1991-ci ildə burada indi Azərbaycanın tərkibində olan Gəncə şəhərindən olan orta əsr şairi Nizami Gəncəvinin abidəsi ucaldılıb. Şairin Azərbaycanın Moskvaya hədiyyəsi olaraq Azərbaycan səfirliyinin bilavasitə yaxınlığında ucaldılmış abidəsi iki ölkə arasında mədəni əlaqələri təcəssüm etdirir.
Əlavə bəzək üçün Qafqazda (eləcə də Krımda) bulaqların və suqəbuledici fəvvarələrin layihələndirilməsinin köhnə ənənəsinə uyğun bəzədilmiş daş fəvvarə ilə bəzədilmiş abidənin arxasında daş balyustrat qoyulmuşdur.
Təsviri
2011-ci ildə Nizaminin abidəsinin yanına daha bir abidə əlavə edildi - parkın Voznesenski və Yeliseyevski döngələrinin kəsişməsinə baxan küncündə SSRİ xalq artisti, müğənni və bəstəkar Müslüm Maqomayevin bürünc heykəli ucaldıldı.
Müslüm Maqomayevin abidəsi parkın cənub-şərq hissəsində, böyük musiqiçinin yaşadığı evin yaxınlığında ucaldılmışdır. Royal formasında cilalanmış qranitdən hazırlanmış abidə meydançasında - royalın qabaq divarı üzərində Maqomayevin ifa etdiyi ən məşhur mahnılardan biri olan "Sən mənim melodiyamsan" mahnısının sözləri və notları həkk edilmişdir. Müğənninin tunc heykəli qranit pyedestalda ucalır. Müəllifləri heykəltaraş, Rusiyanın xalq rəssamı Aleksandr Rukavişnikov və Rusiyanın əməkdar memarı İqor Voskresenski olan abidənin hündürlüyü 4,5 metrdən artıqdır.
2018-ci ildə Moskva hökumətinin qərarı ilə parka Müslüm Maqomayevin adı verildi.
Yaxınlıqda, qonşu Bryusov zolağında, Mstislav Rostropoviçin parkı yerləşir.
Baranovski kənd dairəsi (Soçi)
Baranovski kənd dairəsi — Krasnodar diyarınının Xostinski rayonu ərazisində yerləşən inzibati-ərazi vahid. İnzibati vahid Soçi rayon ərazisinə daxildir.
Baranovski kənd dairəsi Soçi çayı hövzəsini və qismən də Psaxe çayı hövzəsini əhatə edir. Dairəyə həm də şəhər hüdüdlarından kənarda olan kənd yaşayış məntəqələrini də əhatə edir.
Coğrafiyası
Baranovski dairəsi Baş Qafqaz silsiləsi dağlarının yamaclarında, Soçi çayı hövzəsinin orta və yuxarı hissələrində, eləcə də Şaxe çayının yuxarı axarında yerləşir. Şimaldan Adıgey Respublikası ilə həmsərhəddir. Bu sərhəddə həm dairənin, həm də Xostinski rayonun ən yüksək zirvəsi yerləşir — Fişt dağı (2867,7 m). Baranovski kənd dairəsinin mrkəzi hissələrində Amuko (1918,1 m), Böyük Çura (2250,7 м) və s dağlar yerləşir. Böyük Çuranın şimal yamaclarından Şaxe çayı öz başlağıcını götürür. Eyni zamanda onun qolu olan Bzıç çayınında mənbəyi burdadır. Dağın cənub yamacından isə Soçi çayı öz başlağıcını götürür. mənbələri də burdadır mənbələri və onun qolu Bzych, cənub yamaclarından — Soçi çayı başlayır.
Ərazinin iqlimi əsasən subtropikdir. İsti yay və az qarlı qışI ilə xarakterizə olunur. Dənizdən uzaqlaşdıqca iqlimin kontinentallığı yüksəlir. Orta illik hava temperaturu təxminən + 14,2 ° C-dir və yanvarda orta + 5,3 ° C-dən iyulda + 23,2 ° C-ə qədər dəyişir. İllik orta yağıntı təxminən 1300 mm-dir. Baş Qafqaz silsiləsinin şimal yamacından asılı olaraq, cənub yamacında yağıntının əsas miqdarı qışda düşür.
Tarixi
1985-ci ildən etibarən Soçinin Xostinski rayonuna Razdolski və Baranovski kənd soveti daxi idi. 1990-cı illərdə kənd rayonlarına çevrilən Razdolski və Baranovski kənd sovetlərinə tabe idi. 1990-cı ildən isə kənd dairəsi elan edilmişdir.
İnzibati mərkəz
Baranovski kənd dairəsinin ünvanı: 354003, Soçi şəhəri, Makarenko mikrorayonu və ya Zareçnıy, Plastunskaya küçəsi, ev.155
Sergey Jitomirski
Sergey Jitomirski — rus yazıçısı, şairi və jurnalisti. Tarixi və elmi-fantastik romanlar müəllifi.
Həyatı
Sergey Viktoroviç Jitomirski 1 sentyabr 1929-cu ildə Moskvada anadan olmuşdur. Atası professor Viktor Konstantinoviç Jitomirski ixtisasca epidemioloq və mikrobioloq, anası Emiliya Zinovyevna Muxina (Jitomirskaya) müəllimə olmuşdur. Babası isə pedaqoqika üzrə tanınmış alim, professor Konstantin Qriqoryeviç Jitomirskidir. İxtisasca dizayn mühəndisi olmuşdur.
Ailəsi
Sergey Jitomirski üç dəfə ailə həyatı qurmuşdur. 1956-cı ildə Jitomirskaya (Perlovaqor) Lidia Mixaylovna ilə evliliyindən Mariya, 1961-ci ildə Susloviç Natalia Lvovna ilə evlilikdən Yekaterina və 1976-cı ildəki Panina Alla Leonidovna ilə evlilikdən isə Anna adlı qızları dünyaya gəlmişdir.
Əmək fəaliyyəti
Əmək fəaliyyətinə 1960-cı illərdə başlamışdır. Dəzgahlarda sənaye robotları hazırlamış, Moskva Dövlət Universitetinin Mexanika İnstitutunda gəzinti cihazları, əlil arabaları və yuxarı ətraf protezlərinin hazırlanması ilə məşğul olmuşdur.
1980-ci illərdə Eksperimental Tədqiqat İnstitutunun (ЭНИМС) aparıcı dizayneri, robototexnika üzrə mütəxəssis kimi fəaliyyət göstərmişdir. İxtisası üzrə 30 müəlliflik şəhadətnaməsinin sahibidir. Sergey Jitomirski çoxyönlü istedad sahibi olmuşdur. O, elmin müxtəlif sahələri, bədii yaradıcılıq, jurnalistika sahəsində dəyərli əsərlər yaratmışdır. Bütövlükdə tarixi, elmi-fantastik, elmi-kütləvi səpkili 15-ə yaxın əsəin müəllifidir.
Yaradıcılığı
Sergey Jitomirski yaradıcılığa elmi jurnalist kimi başlamış, məqalələri “Texnika – gənclik" (“Техника – молодёжи”), “Bilik – güc” («Знание –сила»), “Elm və həyat” (“Наука и жизнь”) jurnallarında çap olunmuşdur. Rusiyanın “Uşaq Ensiklopediyası”nda (“Энциклопедии для детей”) astronomiya və texnologiyaya dair bir sıra məqalələri dərc edilmişdir. Qədim elm tarixi mövzusuna maraq göstərmişdir. Əsas elmi məqalələri “Tarixi və astronomik tədqiqatlar” (“Историко-астрономические исследования”) toplusunda və “Təbiət elmləri və texnika tarixi” (“Вопросы истории естествознания и техники”) jurnalında dərc olunmuşdur.
“Yaşıl körpü” (“Зелёный мост”) adlı ilk fantastik hekayəsini 1961-cü ilin dekabrında “Texnika - gənclik” (“Техника – молодёжи”) jurnalında çap etdirmişdir. Bunun ardınca 1962-ci ildə “Layihə 40”, 1964-cü ildə “Mində bir şans ...”, 1968-ci ildə “Səhv”, 1972-ci ildə “Şeytan divarı” və başqa hekayələri nəşr olunmuşdur. Müəllifin “Layihə 40” hekayəsi 1962-ci ildə 7 ölkə yazıçılarının iştirakı ilə keçirilən fantastika yarışmasında ilk mükafatı qazanmışdır.
Sergey Jitomirski bir çox elmi-populyar kitabların müəllifidir. Bunların içərisində 1977-ci ildə “Yaradılmış maşınlar”, 1981-ci ildə “Arximed”, 1989-cu ildə “Monqolustan və Tibet tədqiqatçısı P.K. Kozlov” və 2001-ci ildə yazılmış “Qədim astronomiya və orfizm" kimi kitabları xüsusi yer tutur.
Müəllifin 1982-ci ildə tarixi mövzuda qələmə aldığı “Sirakuzlu alim” povesti, 1992-ci ildə “Lənətlənmiş Atlantida”, 2001-ci ildə “Epikur”, 2003-cü ildə “ Romul və Rem ”, 2005-ci ildə isə “Misir hökmdarı” romanları ədəbi proses tərəfindən yüksək dəyərləndirilmiş və populyarlıq qazanmışdır.
Yazıçıya daha çox şöhrət gətirən “Sirakuzlu alim” əsəri 1987-ci ildə Azərbaycan dilində, 1989-cu ildə bolqarca nəşr olunmuşdur.
1992-cu ildə “Lənətlənmiş Atlantida” fantastik romanı çap olunmuşdur. Viktor Jukovla birlikdə qələmə alınan bu əsərdə qədim Atlantida qitəsi bədii təsvir obyektinə çevrilmişdir. Romanda Amerika okeanoloqu F. Şepard və sovet klimatoloqu M. I. Budıko və başqa ailmlərin fərziyyələri, habelə Platonun məşhur dialoqu əsas kimi götürülmüşdür.
Sergey Jitomirski həmçinin lirik və satirik şeirlər yazmışdır. Onun şeirləri 1999-cu ildə “Nəyə nail oldu” (“Что удалось”) toplusunda yayınlanmışdır.
2002-ci ildə Sergey Jitomirski həmçinin babası Konstantin Qriqoryeviç Jitomirskinin “Pedaqogikanın emansipasiyası" əsərini nəşr etdirmişdir. Ailəsinin şəcərəsi və valideynlərinin bioqrafiyası haqqında bir kitab hazırlamış, lakin müəllifin sağlığında bu əsəri nəşr etdirə bilməmişdir.
Qaraqalpaqıstan
Qaraqalpaqıstan (qaraqal. Qaraqalpaqstan; özb. Qoraqalpogʻiston) və ya rəsmi olaraq Qaraqalpaqıstan Respublikası (qaraqal. Qaraqalpaqstan Respublikası; özb. Qoraqalpogʻiston Respublikasi) – Özbəkistan Respublikasının tərkibində muxtar respublika. Qaraqalpaqıstan Özbəkistanın şimal-qərbində yerləşir. Paytaxtı və ən böyük şəhəri Nukus şəhəri, ümumi sahəsi 166,600 kvadrat kilometrdir. Qaraqalpaqıstan 14 inzibati rayona bölünmüşdür. Muxtar respublikanın 12 şəhəri və 25 şəhər tipli qəsəbəsi vardır.
Qaraqalpaqıstan torpaqları cənub-şərqdə Özbəkistan, cənubda Türkmənistan, qərb, şimal və şərqdə Qazaxıstanla əhatə olunub. Qaraqalpaqıstan tarixi Xarəzm torpaqları üzərində qurulmuşdur. Bu torpaqlar Aral gölünə tökülən Amudəryanın (Ceyhun) deltası ilə iki tərəfdəki ərazidən yaranmışdır. Aral gölü Qaraqalpaqıstanla Qazaxıstan arasında paylaşılmışdır. Qaraqalpaqıstan Respublikası Qızılqum çölünün qərbini, Amudərya deltasını və Üstyurd yaylasının cənub-şərq hissəsini əhatə edir. Qızılqum səhrası qum təpələriylə dolu çox geniş bir sahədir. Çölün cənubunda Sultan-Ulzdağ dağları uzanır (ən yüksək təpəsi 473 m).
Şəhərləri
Qaraqalpaq Respublikasının paytaxtı ölkənin siyasi, iqtisadi və mədəni mərkəzi olan Nukus şəhəridir. Ən önəmli şəhərləri Törtkül, Çimbay, Xocaylı, Moynak, Kongrat, Biruni və Taxta Köprüdür. SSRİ dövründə də Tahiataş, Şumanay, Karauzyak, Leninabad, Akmangit, Bustanlik, Komsomolsk, Üstürte, Karatav kimi yeni şəhərlər qurulmuşdur. Sahəsi 164.900 km² olub, əhali sıxlığı hər km²-ə 8.3 adamdır.
Təbiəti
Qaraqalpaqıstanda quru iqlim hökm sürür. Yağışlar çox azdır. İllik istilik təqribən 10–13 °C təşkil edir. Mövsümlər və gecə ilə gündüz arasındakı istilik fərqi böyükdür. Tipik bitki örtüyü step və bozqırlardan ibarətdir. Amur-Dərya deltasında isə Aralıq dənizi bitkiləri yetişir.
Əhalisi
Qaraqalpaq türklərinin 92%-i Qaraqalpaqıstan Respublikasında yaşayır. Bundan başqa Özbəkistanın Xarəzm və Fərqanə bölgələri, Türkmənistanın Daşoğuz bölgəsi, Qazaxıstanın bəzi bölgələri və Rusiya Federasiyasının Həştərxan bölgələrində də Qaraqalpaq Birliyi vardır. Əfqanıstanda 2000 nəfər və İranda bir neçə min qaraqalpaq olduğu zənn edilməkdədir.
Tarixi
Qaraqalpaq türkləri, əsilləri etibarilə X–XII əsrlərdə yaşayan peçeneqlərin nəvələridir. Tarixi mənbələrdə "Qara Külahlılar" və ya yalnız "Külahlılar" adı ilə keçir. XII–XIII əsrlərdə Qıpçaqlarla birlikdə Monqollara tabe olmuşlar. Qaraqalpaq türkləri qədim rus mənbələrində "Çorniye klobuki", ərəb mənbələrində "Qarabörklü" adlarıyla xatırlanırlar. Rus mənbələrinə görə, Qaraqalpaqlar Uzlar, Peçeneqlər və Xəzərlər ilə qardaş bir qövmdür. Rəvayətə görə, Qaraqalpaqların bir qismi XI əsrdə Səlcuqluların cənub və qərbə doğru reallaşdırdıqları yayılma hərəkətinə qatılmış, əksəriyyəti isə Aral Dənizi ətrafında qalmışlar.
Qaraqalpaq türkləri 1722–1740-cı illər arasında qonşu xalqların hücumlarına qarşı Pyotrdan dəfələrlə kömək istəmiş, ancaq heç bir dəstək gəlməmişdir. Yenə 1722–1744-cü illərdə bir neçə dəfə Yayın (Ural) çayı kənarındakı Rus şəhərinə hücum etmişlər. Hətta Samariyaya qədər getmişlər. 1863-cü ildə Buxarada olan Vambery "köhnə zamanda Nogayların sultanının Qaraqalpaqlardan olduğunu" eşitmişdir.
1917-ci il qiyamından sonra Qaraqalpaqlar 1918-ci ildə elan edilən Türküstan Muxtar Respublikasına daxil edildilər. 1920-ci ildə Xivə xanlığı tamamilə Rusiyanın hakimiyyətinə girmiş, beləcə burada olan digər Qaraqalpaqlar da Rus hakimiyyətini qəbul etmişlər. 1924-cü ildə bura Sovetlər Birliyinə daxil edildi. 11 may 1925-ci ildə Rusiya Federasiyası içində yaradılan Qazax Sovet Sosialist Respublikasının bir muxtar bölgəsi halına gətirilmiş, ancaq bu muxtar bölgə 20 mart 1932-ci ildə Qazaxıstandan ayrılaraq Rusiya Federasiyasına bağlı Qaraqalpaq Muxtar Respublikasına çevrilmişdi. 5 dekabr 1936-cı ildə SSRİ Konstitusiyasına görə, Özbəkistana təhvil verildi. 6 iyun 1990-cı ildə Özbək SSR Ali Soveti tərəfindən "Hakimiyyət Fərmanı" qəbul edildi. 31 avqust 1991-ci ildə Özbək soveti müstəqillik qərarı aldı və noyabr 1991-ci ildə Qaraqalpaqıstan, Özbəkistana bağlı olmaq şərtilə, öz suverenliyini elan etdi. 1 Sentyabr tarixi Özbəkistan ilə birlikdə Qaraqalpaqıstanda da Müstəqillik Bayramı kimi qeyd edilir. Bu gün Qaraqalpaqıstan Özbəkistana bağlı muxtar bir respublikadır.
Qaraqalpaq dili
Qaraqalpaq yazı dili Qaraqalpaqıstanın qurulması (1925) ilə başlayır. Qaraqalpaq şivəsi şimal-şərqi və cənub-qərbi olmaq üzrə əsas iki ağıza bölünməkdədir. Bir-birindən çox fərqli olmayan bu iki ağızdan başqa, Qaraqalpaqıstan hüdudları boyunca, qaraqalpaq-qazax, qaraqalpaq-türkmən və qaraqalpaq-özbək qarışıq ağızları vardır. Qaraqalpaq dili noqayca və qazaxcaya çox yaxındır. Qaraqalpaq dili ilk dəfə Sovet dövründə yazı dili halına gəlmiş və əvvəl ərəb hərflərinə söykənən bir əlifba inkişaf etdirilmişdir.
Din
Qaraqalpaqlar sünni Hənəfi məzhəbindəndirlər. İslam dinini nə vaxt qəbul etdikləri tam olaraq bilinmir. Ancaq ehtimalla, fərqli bir etnik qrup kimi ortaya çıxdıqları X və XIII əsrlər arasında qəbul etmişlər. Qaraqalpaqlar dindarlıqları ilə məşhurdur. Rus araşdırmaçıları da Qaraqalpaqların Orta Asiyada yaşayan türklər arasında dininə ən çox bağlı bir birlik olduqlarını təsbit etmişlər. Nəqşibəndi, Kübrəvi, Yəsəvi və Kalender təriqətləri bölgədə olduqca təsirlidir.
Region xalqı ilə ən güclü əlaqə yaradan təriqət Kübrəviliktir. Qurucusu Nəcməddin-i Kübradır (1145–1221-ci illər). Kübrəviyə təriqətində müəyyən bir şiə nüfuzu da söz mövzusudur. Qaraqalpaqıstanda təsəvvüf hələ təsirlidir. 1914-cü ildə 553 məscid olmasına baxmayaraq, indiki vaxtda bu məscidlərdən çoxu qalmamışdır. Nukus, Törtkül, Hocaeli və Çimbayda çoxlu məscidlər mövcuddur.
Asiya Futbol Konfederasiyası
Asiya Futbol Konfederasiyası, (ing. Asian Football Confederation qısaca AFC) Asiya'da futbolu idarə edən qürumdur. 8 May 1954-cü ildə Filippinin paytaxtı Manilada yaradılan qürumun hazırda mərkəzi Malayziyan'ın paytaxtı Kuala-Lumpur'da yerləşir.
InSight
thumb|"InSight" "InSight"  — NASA tərəfindən Marsa göndərilən kosmik robotu.
Asiya Futbol Konfederasiyası
=Tarixi= Asiya Futbol Konfederasiyası 8 May 1954-cü ildə qurulub. Qurucu üzvləri Əfqanıstan, Myanma, Çin Respublikası, Honkonq, Hindistan, İsrail, İndoneziya, Yaponiya, Cənubi Koreya, Pakistan, Filippin, Sinqapur və Vyetnam'dır.
InSight
"InSight" kosmik zondu Marsın daxili quruluşunu tədqiq etmək üçün nəzərdə tutulub.
Sigizmundun asılan zəngi
Sigizmundun asılan zəngi və ya "1521-ci ildə Krakov da kilsə qülləsindən asılan Sigizmund zəngi " - rəssam Yan Mateykonun 1874-cü ildə bitirdiyi rəsm əsərinin adıdır. Rəsmdə 1521-ci ildə Krakov dakı Vavel kilsəsi nin qülləsinə Sigizmundun zənginin asılması təsvir edilir. Zəng Sigizmund qülləsi nə qurulur və 1521-ci il 13 iyul da ilk dəfə çalınır. Zəng Polşanın milli simvollarından biri kimi qəbul edilir. Bu əsər Yan Mateyko tərəfindən çəkilən tarixi rəsm əsərlərindən biridir. Rəsmdə tarixi əhəmiyyətli insanlardan ibarət olan izdiham təsvir edilir. Rəsm Polşa intibahının qızıl dövrünü və Polşa krallığının gücünü göstərir.
InSight
5 may 2018-ci ildə missiyasına başlayan "InSight" 26 noyabr 2018-ci ildə Mars səthinə eniş edən zaman NASA-ya siqnal göndərib. "InSight" Marsda Eliziy vulkanik təpəsinin cənubundakı düzənliyə enib.
Sigizmundun asılan zəngi
Rəsmin bir neçə fərqli adları da mövcuddur. Bu adlara Mieçizlav Treter tərəfindən təklif edilən "Sigizmundun zəngini təqdis etmək...", "Sigizmundun zənginin yüksəlməsi" , "Kral Sigizmundun zəngi" və ya sadəcə "Sigizmundun zəngi" də daxildir.
Asiya Futbol Konfederasiyası
Asiya Futbol Konfederasiyasının Asiyada, Asiyalı Qadınlar Futbol Konfederasiyası (The Asian Ladies Football Confederation'' ALFC) adlı qadın futbolunu idarə etdiyi bir bölməsidə var. Asiyalı Qadınlar Futbol Konfederasiyası 1968-ci ildə qurulub. 1986-cı ildə isə Asiya Futbol Konfederasiyası ilə birləşib. 1975-ci ildə isə ilk AFC Asiya Qadınlar Kuboku turnirinin təşkil edilməsində böyük rolu olub.
Sigizmundun asılan zəngi
Tarix
"Sigizmundun zəngi" rəsm əsəri 1874-ci ildə yaradılmışdır. Mateyko rəsm əsərini həqiqətət uyğun təsvir edə bilməsi üçün ustalara zəngi hərəkət etdirə bilmək üçün bir tikinti strukturu yaratmaq əmri verir və zəngin qurulduğu yeri tapır.
InSight
"InSight" 728 gün müddətində Marsda tədqiqatlar aparacaq. Robotda quraşdırılmış texnika 2 aylıq hazırlıq işlərindən sonra 3-5 metr dərinlikdə qazma işləri aparacaq. Tədqiqatların sonunda Marsın 4,6 milyard illik tarixi ilə bağlı məlumatların əldə edilməsi gözlənilir.
Sigizmundun asılan zəngi
Tarix
Bu rəsm əsəri ilə əlaqədar xeyli sayda lətifə vardır. Mateyko rəsmdəki fiqurlar üçün ailə üzvlərindən istifadə edir və demək olarki, bütün ailə üzvləri bu rəsmdə təsvir olunmuşdu. Rəsm müasirləri tərəfindən qəbul edilir, Stanislav Tarnovski 1875-ci ildə Przeglad Polskidə rəsm haqqında ətraflı və müsbət fikirlərini bildirdi. Rəsm, 1875-ci ildə Parisdə nümayiş etdirildi və Mateykonun Fransa Akademiyası tərəfindən tanınmasına səbəb oldu. 1878-ci ildə əsər Mateykonun digər iki əsəri ("Unia lubelska" (Lublin birliyi) və "Wacław Wilczek") ilə birlikdə "Universal sərgi"də sərgilənir və burada Mateykonun qızıl şərəf medalı almasına səbəb olur.
Asiya Futbol Konfederasiyası
=Turnirlər=
Sigizmundun asılan zəngi
Tarix
Rəsm Varşava Milli Muzeyinin kolleksiyasında saxlanılır.
Quruluş və əhəmiyyət
thumb|Sigizmundun zəngi Mateyko, Polşa intibahı dövrünü dərindən maraqlanırdı və bu rəsm əsəri, həmin dövrdə çəkilən tarixi rəsmlərdən biri idi. Əsər çox rəngli və həqiqətə uyğundur. Əsərdə Polşa intibahının qızıl dövrü, Polşa krallığının müasir gücü, elit təbəqə və əhali təsvir edilir. Rəsmin sol tərəfində dövrün zənginliyi və ehtişamı, sağ tərəfində isə bu böyüklüyü və gözəlliyi yaradan adi insanların zəhməti təsvir edilir. Rəsm adətən "Sigizmundun asılan zəngi" kimi tanınsa da, əslində rəsmdə zəngin asılma anı deyil, zəngin hazırlandığı qəlibdən çıxarıldığı an təsvir edilmişdir.
Asiya Futbol Konfederasiyası
Milli
AFK milli səviyyəsində təşkil etdiyi AFK Asiya Kuboku və AFK Qadınlar Asiya Kuboku turnirləri ilə Asiyanın ən böyük komandasını müəyyən edir. Həmçinin AFK Həmrəylik kubokununda qitədə təşkilatçısıdır. Bu 3 turnir hər 4 ildən bir təşkil olunur.
Sigizmundun asılan zəngi
Quruluş və əhəmiyyət
Rəsmdə tarixi əhəmiyyətli insanlardan ibarət olan izdiham təsvir edilir. Sol tərəfdə, kral məhkəməsi üzvləri, kral I Sigizmund və kraliça Bona Sforza da daxil olmaqla kral ailəsi və məhkəmə heyətindən Stanzik təsvir edilmişdir. Sigizmund zənginin rəhbəri Sigizmund və oğlu Sigizmund Avqust Polşa kralları idi və Mateykonun digər əsərləri olan Babin Respublikası (1881) və Poznanda Lubranski Akademiyasının əsasının qoyulması əsərlərində təsvir edilmişdilər. Bu əsər vasitəsilə Mateyko I Sigizmunda olan hörmətini göstərmişdir. Əsərdə təsvir edilən digər şəxslərə bankir Jan Boner, tacir və dövlət rəsmisi olan Severin Betman, kastelyan və voyovoda olan Stanislav Kmita da daxildir. Həmçinin rəsmdə, yepiskop Jan Çojenski kanon Qrzeqors ilə birlikdə zəngi təqdis edərkən təsvir edilmişdir.
Asiya Futbol Konfederasiyası
Klub
Asiya Futbol Konfederasiyasının klub səviyyəsində təşkil etdiyi ən nüfuslu turnir AFK Çempionlar Liqasıdır.
Sigizmundun asılan zəngi
Quruluş və əhəmiyyət
Bəzi əsərlərində etdiyi kimi, Mateyko burada da dövr üçün önəmli olacağını düşündüyü, lakin həqiqətdə bu hadisədə iştirak etməyən şəxsləri də öz rəsmində təsvir etmişdir. Bunlara misal olaraq, Sigizmundun oğlu Sigizmund Avqustu göstərmək olar. Beləki zəng qurulan zaman Sigizmund Avqustun bir yaşı var idi. 1885-ci ildə Mateyko yaşlı I Sigizmund və Stanzikin təsvir olunduğu davam rəsmi olan "I Sigizmund Sigizmund zəngini dinləyir"  rəsmini çəkir.
Asiya Futbol Konfederasiyası
Klub
=Üzvlər= 5 regiondan 47 üzv ölkə var
1: Asiya Futbol Konfederasiyası üzvü, eyni zamanda FİFA üzvü deyil
2: Okeaniya ölkəsi yaxud ərazisi, eyni zamanda Asiya Futbol Konfederasiyası üzvü
3: Okeaniya Futbol Konfederasiyası'nın keçmiş üzvü (1976-1982), daha sonra Asiya Futbol Konfederasiyasına qoşuldu
4: Okeaniya Futbol Konfederasiyası'nın keçmiş üzvü (1966-2006), daha sonra Asiya Futbol Konfederasiyasına qoşuldu
=Sabiq Üzvlər=
Pirələr-i Şahqasım (Kəleybər)
Pirələr-i Şahqasım - İranın Şərqi Azərbaycan ostanının Kəleybər şəhristanı ərazisinə daxil olan kənd.
Əsgər Zahidov
Zahidov Əsgər Sərdar oğlu (7 noyabr 1928 - 5 aprel 2000) — pedaqoji elmlər namizədi, professor, "Lenin ordeni" və "Qırmızı ulduz" mükafatları laureatı.
Həyatı
Əsgər Zahidov 1928-ci ildə Masallı rayonu Xırmandalı kəndində dünyaya gəlmişdir. 1967-ci ildə namizədlik dissertasiyası müdafiə edərək pedaqoji elmlər namizədi elmi dərəcəsi almışdır. 1968-ci ilədək Xırmandalı və Həsənli kəndlərində məktəb direktoru, eyni zamanda Masallı Tarix-Ölkəşünaslıq Muzeyinin rəhbəri olmuşdur. 1968-ci ildən Həsənbəy Zərdabi adına Gəncə Pedaqoji İnstitutunun Tarix fakültəsində baş müəllim, daha sonra professor kimi çalışmış, fakültə dekanı, kafedra müdiri olmuş, dəfələrlə qəbul komissiyasının sədri seçilmişdir.
100-dən çox metodik vəsaitin, "Haradasan Muğan" əsərinin, "Muğan şəhərinin tapıntısı" monoqrafik əsərinin müəllifi olmuşdur.
4 aprel 2000-ci ildə Gəncə şəhərində vəfat etmişdir.
Xarici keçidlər
Qədim Muğan
Arank (En)
Arank  — Fransa da kommuna, Rona-Alplar regionunda yerləşir. Departament — En. Otvil-Lones kantonuna daxildir. Kommunanın dairəsi — Belle.
Əhalisi
2010-cu ildə əhalinin sayı 302 nəfər təşkil edirdi.
İqtisadiyyatı
Arank dəniz səviyyəsindən 775 metr yüksəklikdə, Amberyo-en-Byuje şəhərindən 13 km şimal-şərqdə, Yura dağlarında yerləşir.
Radio Peterburq
Radio Peterburq — Sankt-Peterburqda və Rusiyada ilk radiostansiyalardan biridir. 1924-cü ildən 1991-ci ilədək Leninqrad Radio və ya İttifaq radiosunun Leninqrad filialı adlanırdı. Radio 1- in 2010-cu ildə bağlanılmasından sonra, SSR-nın Ümumittifaq Radio və Televiziya Radio qurumunun və Rusiyanın ən yaşlı radio stansiyasıdır.
Radio Yayımları Şimal-qərb şöbəsi
1924-cü il dekabrın 1-də "Radio Yayımları" ASC-nin Şimal-Qərb filialı yaradılıb və 24 dekabr 1924-cü ildə efirə başlamışdır.
1926 - cı ilədək radio stansiyasının stüdiyası Pesoçnaya küçəsində (indi professor Popov küçəsi ) yerləşir. Mərkəzi Radio Laboratoriyasının əməkdaşları tərəfindən yaradılan ilk vericinin gücü 1 kilovat idi..
1926 - cı ildə, Leninqrad Radiosu üçün 37 saylı Herzen küçəsində yeni studio quruldu. Radio stansiyasının gücü iki qat artır.
Leninqrad yayım radio mərkəzi (1928-1930)
1928 - ci ildə Radio Yayımları ASC və Şimal-Qərb filialı daxil olmaqla bütün şöbələri ləğv edildi, və  Leninqradda yayımlanan Leninqrad yayım radio mərkəzinə köçürüldü, və Xalq  Poçt və Teleqraflar Komissarlığına tabe oldu.Radio Leninqrad Elektrotexniki Əlaqə İnstitutunun binasında yerləşdirildi. Sankt-Peterburq Dövlət Telekommunikasiya Universiteti 1930-cu illərin əvvəllərinə qədər Leninqrad radiosunu yayımlanması üçün yayım mərkəzi qurmağa başladı. Radio stansiyasının vericisinin gücü 10 kVt-a çatdı
1930-cu illərin əvvəllərindən və bu günədək radiostansiyanın studiyaları 27 saylı İtaliyanın küçəsində Leninqrad Radiosunda yerləşiblər.
Leninqrad Radiosu Mərkəzi (1930-1933)
1930-cu ildə Leninqrad Yayımları Radiosu və Leninqrad Radio İdarəsi Poçt və Teleqraflar Xalq Komissarlığı Leninqrad Radiosuna birləşdi və Leninqrad Rabitə və İnformasiya Komissarlığı adlandırıldı. 1931-ci ildə Leninqrad Yayımları Komitəsi adlandırıldı.
Leninqrad yayım studiyası (1933-1991)
right|thumb|250x250px| Radionun yerləşdiyi bina right|thumb|250x250px| Qorunan səsləndirici xatirəsi. Malaya Sadova küçəsi 3 1933-cü ildə Leninqrad Radio Yayımları Komitəsi Xalq Komissarlığından çıxarılmış və Leninqrad Radiosu Məlumat və Rabitə Komitəsi kimi adlandırılmışdır.Leninqrad Radiosu Rəqəmsal Kommunikasiya Komissarlığının Leninqrad Radiosu İdarəsi tərəfindən texniki vasitəsilər,funksiyalarla təmin edilmişdir və proqramlar tərtib edən  Leninqrad Radiosu ilə yayım studiyasını bölüşmüşdür.
Microsoft Office Outlook
Microsoft Office Outlook - Microsoft Office paketinə daxil olan şəxsi kommunikator proqramıdır. Proqramlarda aşağıdakılar istifadə edilir: Bu proqramla elektron ərizə yollamaq mümkündür. Proqramı Outlook Express ilə qarışdırmaq lazım deyil. Outlook Express Elektron poçtun müştəriçisidir. 1998-2003-cü illərdə böyük tirajla satılmışdır.
Radio Peterburq
Leninqrad yayım studiyası (1933-1991)
1930-cu illərdə Leninqrad Radiosu şəhərdə radio stansiyalar şəbəkəsinə malik idi. Beləliklə, 1931-ci ildə Kollində 100 kVt gücündə olan RV-53 radiostansiyası fəaliyyətə başlayır. Ancaq müharibənin başlanğıcı ilə mərkəzi stansiyadan başqa bütün stansiyalar öz işlərini dayandırırlar və Kollin radiostansiyası Leninqraddan köçürülür, Datsan ərazisində Primorski prospektində işə salınır. Kamuflyaj məqsədi ilə bunun üçün antenna, bariyer aerostatına yerləşdirilir.
Hal-hazırda, Leninqrad Radiosu və Televiziya teleqülləsindən, Akademika Pavlova küçəsi , 3-cü mərtəbədə, 69.47 VHF (ötürücü gücü: 15 kVt, antenanın hündürlüyü: 250 metr, səs formatı: stereo) tezliyi ilə yayımlanır.
1991-ci ildə Leninqrad yayım studiyası Leninqrad televiziya studiyasında Leninqrad televiziya və radio şirkətinə birləşdi.
Leninqrad blokadasında radionun işi
Leninqrad radiosu Leninqrad blokadasında yayımını dayandırmadı. Həmin dövrdə Leninqradçılar üçün belə bir çətin illərdə insanlara dəstək verə biləcək yeganə informasiya mənbəyi idi. Radio faşist təbliğatını rədd etdi və sovet əsgərlərinin Leninqrad hüdudlarının müdafiəsindəki  uğurları haqqında danışdı. Olqa Bergholzun dediyi kimi: "Radio heç vaxt müharibə dövründə şəhərimizdəki kimi çox yayım etməyib". Müharibə zamanı Olqa Berqolz, Vsevolod Vişnevski, Nikolay Tixonov , Dmitri Şostakoviç , Maria Petrova , jurnalistlər Musa Blumberq, Lazar Maqraçeev , Matvey Frolov Leninqrad radiosunun mikrofonlarında çıxış etmişdilər.
Leninqrad radiosunun jurnalistləri məruzələri yazmaq üçün cəbhəyə getdi və onlar haqlı olaraq ön cəbhənin qəhrəmanları olaraq adlnadırmaq olar
9 avqust 1942-ci ildə Dmitri Dmitriyeviç Şostakoviçin Yeddinci Simfonikasının premyerası keçirildi və Leninqrad Radio Leninqrad Filarmoniyasının Böyük Zalından konserti yayımladı. Leninqrad simfoniyasının bütün yayımları vaxtı mühasirəyə alınan şəhərə heç bir bomba düşməyib, havadan basqın siqnalı heç vaxt səslənməyib.
Radionun yerləşdiyi bina
Bina Maloy Sadovoy və İtalyan küçəsində ı inşa edilmişdir.Bina 1912-1914-cü illərdə - memarlar qardaşlar  Vasili Antonoviç, Vladimir Antonoviç və George Antonoviç tərəfindən inşa edilib.
Aparıcı və redaktorlar
Bu siyahıda şəhərin yayımlanması ilə radio stansiyasının radio frekansları sadalanır :
Məleykə Abbaszadə
Abbaszadə Məleykə Mehdi qızı — Azərbaycan Respublikasının Dövlət İmtahan Mərkəzinin Direktorlar Şurasının sədri.
Həyatı
Məleykə Abbaszadə 1953-cü ildə Bakı şəhərində dünyaya gəlib. 1970-ci ildə Bakı şəhərində orta məktəbi bitirib M. V. Lomonosov adına Moskva Dövlət Universitetinin həmin ildə yaradılmış hesablama riyaziyyatı və kibernetika fakültəsinə daxil olub. 1975-ci ildə universiteti bitirib Azərbaycan Elmlər Akademiyasının Kibernetika İnstitutuna baş laborant vəzifəsinə təyin edilib. 1975–1977-ci illərdə Moskva şəhərində SSRİ Elmlər Akademiyasının Hesablama Mərkəzində akademik N. N. Moiseyevin şöbəsində tədqiqatçı-stajor işləyib, 1977–1987-ci illərdə Azərbaycan Elmlər Akademiyasının Kibernetika İnstitutunda elmi işçi vəzifəsində çalışıb. 1988-ci ildə Kiyev şəhərində Ukrayna Elmlər Akademiyası V. M. Qluşkov adına Kibernetika İnstitutunda namizədlik dissertasiyası müdafiə edərək texnika elmləri namizədi alimlik dərəcəsi alıb. 1987–1989-cu illərdə Bakı Müəllimləri Təkmilləşdirmə İnstitutunda hesablama texnikası və informatika tədrisi metodikası şöbəsinin müdiri vəzifəsində, 1989-cu ildən M. Əzizbəyov adına Azərbaycan Neft Kimya İnstitutunda aparıcı elmi işçi vəzifəsində çalışıb. 1990-cı ildə Azərbaycan "İstedad" assosiasiyası sədrinin birinci müavini seçilərək 1994-cü ilin avqust ayına qədər bu vəzifədə işləyib.
Fəaliyyəti
Azərbaycan Respublikası Prezidentinin müvafiq Fərmanları ilə 1994-cü ilin avqust ayında Azərbaycan Respublikası Tələbə Qəbulu üzrə Dövlət Komissiyası (TQDK) sədrinin birinci müavini, 2000-ci ilin oktyabr ayından isə TQDK-nın sədri vəzifəsinə təyin olunmuşdur.
M. Abbaszadənin rəhbərliyi ilə 1994-cü ildə Komissiyada fənlər üzrə daimi fəaliyyət göstərən, bütün pedaqoji ictimaiyyətə açıq olan elmi-metodiki seminarlar təşkil edilmiş, sonrakı il Komissiyada bütün fənlər üzrə ekspert şuraları və testlər bankı yaradılmış, tələbə qəbulunun elmi-statistik təhlilinin aparılması və araşdırmanın nəticələrinin nəşr edilib. TQDK-nın nəzdində abituriyentlərə kömək məqsədilə hazırlıq kursları təşkil edilmişdir.
M. Abbaszadənin rəhbərliyi altında "Abituriyent" jurnalı yaradılmışdır. 1994-cü ildən başlayaraq qəbul imtahanlarının nəticələrinin elmi-metodiki təhlilinə həsr olunan "Abitiriyent" jurnalının yekun 12-ci buraxılışında dərc edilən məqalələrin müəllifi, jurnala əlavələr kimi nəşr edilən 100 yaxın adda müxtəlif dərs və metodiki vəsaitlərin həmmüəllifidir.
2000-ci ildə M. Abbaszadənin Milli Koordinator olduğu "Seçkilərlə əlaqədar məlumatın ötürülməsi üçün şəbəkənin yaradılmasına yardım" Birləşmiş Millətlər Təşkilatının İnkişaf Proqramı (BMTİP) ilə Azərbaycan Hökumətinin birgə layihəsi çərçivəsində "Seçkilər" Dövlət Avtomatlaşdırılmış İnformasiya Sistemi yaradılmış, 2000-ci ilin noyabr ayında Azərbaycan Respublikasının Milli Məclisinə keçirilmiş seçkilərdə tətbiq olunmuş və hal-hazıradək respublikada keçirilən seçkilərdə həmin Sistem fəaliyyət göstərir.
M. Abbaszadə 2007-ci il sentyabrın 16-dan 21-dək Bakı şəhərində Təhsilin Qiymətləndirilməsi üzrə Beynəlxalq Assosiasiyanın (IAEA: International Association for Educational Assessment) "Milli qiymətləndirmə sistemlərinin və təhsil standartlarının qarşılıqlı asılılığı" mövzusunda 33-cü Beynəlxalq Konfransının təşkilatçısı olmuş, 2008-ci ildə IAEA-nın İcraiyyə Komitəsinin üzvü seçilmişdir.
M. Abbaszadə İAEA (İnternational Association for Educational Assessment – Təhsildə Qiymətləndirmə üzrə Beynəlxalq Assosiasiya) və UNESCO-nun 2005-ci ildə birgə dərc etdiyi Təhsildə Qiymətləndirmə üzrə beynəlxalq ekspertlərin siyahısına daxil edilmişdir.
M. Abbaszadə 60-dək elmi məqalənin, ali məktəblər üçün iki dərs vəsaitinin müəllifidir.
Mükafatları
25 fevral 2013-cü ildə Azərbaycan Respublikasında təhsilin qiymətləndirilməsi sahəsində müasir texnologiyaların səmərəli tətbiqinə görə Məleykə Mehdi qızı Abbaszadə "Şöhrət" ordeni ilə təltif edilmişdir.
21 fevral 2023-cü ildə Azərbaycan Respublikasının Prezidenti İlham Əliyev tərəfindən Azərbaycan Respublikasında təhsil sahəsində uzunmüddətli səmərəli fəaliyyətinə görə "Şərəf" ordeni ilə təltif edilib.
Ailəsi
İki övladı, dörd nəvəsi var.
Albaniyada insan alveri
Albaniya insan alveri, o cümlədən məcburi fahişəlik və məcburi əmək hallarının baş qaldırdığı ölkədir. Həmin qurbanlar Yunanıstan, İtaliya, Şimali Makedoniya, Kosovo və Qərbi Avropada istismara məruz qalırlar. İnsan alveri qurbanlarının yarısı fahişəliyə cəlb edilən qadınlar və uşaqlardır. Yunanıstanda və digər qonşu ölkələrdə alban kişilərinin kənd təsərrüfatı sektorunda məcburi əmək şəraitinə məruz qaldıqlarına dair sübutlar var.
Məleykə Abbaszadə
Ailəsi
Qızı Nərgiz Birk-Petersen 2012 Avroviziya Mahnı Müsabiqəsinin aparıcılarından biri olub.
Albaniyada insan alveri
Albaniya hökuməti insan alveri ilə mübarizə üçün mühüm addımlar atır. Hökumət insan alveri qurbanlarının müdafiəsini və reinteqrasiyasını nəzarətə götürüb. 2009-cu ilin mart ayında hökumət yeni qanun layihəsini təsdiqlədi hansı ki, insan alveri qurbanlarına da Albaniyada digər risk qruplarında olan şəxlər qədər müavinət və sığınacaq verilməsini nəzərdə tutur. Hökumət rəsmiləri Albaniyada insan alveri ilə bağlıgeniş təbliğat aparır. Siyasi marağın olmaması və sistemdə korrupsiyanın olması cinayərkarların cəzasız qalmasına səbəb olur. 2013-cü ildən Albaniyada insan alverinə görə daha sərt cəzalar tətbiq edilməyə başlayıb, lakin çox az cinayətkar həbs olunub üç nəfər. ABŞ Dövlət Departamentinin məluamtın görə isə 2014-cü ildə yalnız 9 nəfər hakim qarşısına çıxarılıb.
ABŞ Dövlət Departamentinin İnsan Alverinə Nəzarət və Mübarizə İdarəsi 2017-ci ildə Albaniyanı "2-ci dərəcə" təhlükəki qiymətləndirib. Britaniya Milli Cinayət Agentliyinin statistikası göstərib ki, 2017-ci ildə insan alveri qurbanlarının əksəriyyəti məcburi əmək və ya seks işçisi kimi istismara məruz qalan albanlardır.
Cinayət Məcəlləsi
Albaniyada da insan alveri cinayət hesab edlirir. 5 ildən 15 ilədək müddətə azadlıqdan məhrum etmə ilə cəzalandırılır.
2019-cu ildə hökumət İnsan Alverinə Qarşı Mübarizə üzrə Milli Koordinator Ofisinin (ONAC) büdcəsini iki dəfə artırıb. Buna baxmayaraq 2020-ci ildə ABŞ Dövlət Departamentinin İnsan Alveri üzrə Dövlət Departamentinin yeni hesabatında Albaniya yenə də 2-ci dərəcə olaraq qalıb.
İnsan alveri ilə mübarizə
Albaniya hökuməti insan alverinə qarşı mübarizə tədbirlərini həyata keçirmək üçün BMT və İnterpol kimi beynəlxalq təşkilatlar və ekspertlərlə əməkdaşlıq edir. Hökumət qurbanlar və potensial qurbanlar üçün ölkə üzrə pulsuz qaynar xətt istifadəyə verib. 2009-cu ildə qaraçı icmasında doğulan uşaqların daha çox insan alveri qurbanı olduğu nəzərə alınaraq qeydiyat prosesinin təkmilləşdirilməsi aparılıb.
Fikrət Zeynalov
Fikrət Hikmət oğlu Zeynalov (17 dekabr 1995; Hacıqabul rayonu, Azərbaycan — 16 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin kiçik giziri, Vətən müharibəsi şəhidi.
Həyatı
Fikrət Zeynalov 1995-ci il dekabrın 17-də Hacıqabul rayonunun Rəncbər kəndində anadan olub. 2013–2017-ci illərdə Gəncə şəhərində Azərbaycan Texnologiya Universitetində ali təhsil alıb.
Hərbi xidməti
Azərbaycan Ordusunun kiçik giziri olan Fikrət Zeynalov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Füzulinin azadlığı uğrunda gedən döyüşlərdə savaşıb. Fikrət Zeynalov oktyabrın 16-da Füzuli döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Fikrət Zeynalov ölümündən sonra "Vətən uğrunda" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Zeynal Zülfüqarlı ölümündən sonra "Kəlbəcərin azad olunmasına görə" medalı ilə təltif edildi.
Qalakəndi (Kəleybər)
Qalakəndi - İranın Şərqi Azərbaycan ostanının Kəleybər şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 817 nəfər yaşayır (193 ailə).
Şiralı Səlimov
Şiralı Vüqar oğlu Səlimov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Şiralı Səlimov 2000-ci il yanvarın 1-də Kürdəmir rayonunun Sor Sor kəndində Vüqar və Həbibə Səlimovların ailəsində anadan olub.
Hərbi xidməti
Şiralı Səlimov 2018-2019-cu illərdə Azərbaycan Silahlı Qüvvələrinin Beyləqan rayonunda yerləşən "N" saylı hərbi hissəsində müddətli həqiqi hərbi xidmətdə olub.
Azərbaycan Ordusunun əsgəri olan Şiralı Səlimov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Şuşanın azadlığı uğrunda gedən döyüşlərdə savaşıb. Şiralı Səlimov noyabrın 6-da Şuşa döyüşləri zamanı şəhid olub. Kürdəmir rayonunda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Şialı Səlimov ölümündən sonra "Vətən uğrunda" medalı ilə təltif edildi.
Bazar
thumb|right|[[Burkina Fasoda bir bazar.]]
Bazar – satıcı və alıcıların alış-veriş etdiyi məkan, ticarət obyekti.
Bazarın ən sadə və həm də ən mühüm tərkib hissəsi əmtəələrin alqı-satqı əməliyyatıdır. Bu prosesdə əmtəə və pul satıcı ilə alıcının münasibətə girmələri üçün iqtisadi vasitələrdir, bazarın mövcudluğunun zəruri şərtlərdir (komponentlərdir). Deməli, bazarın mövcudluğu üçün onun subyektləri (alıcı və satıcı) və vasitələri (pul və əmtəə) olmalıdır. Lakin alqı-satqı əməliyyatının baş verməsi üçün hər iki bazar subyektinin marağı (mənafeyi) olmalıdır. Onları bazara gətirən də elə budur, mənafelərdir. Deməli, bazar mənafeləri reallaşdıran iqtisadi mexanizmdir ki, onun da bir çox ünsürləri mövcuddur.
Tarix
Tarixən əvvəl, yerli bazarlar yaranır və onların inkişafı region bazarlarının meydana gəlməsinə səbəb olur. Regionlararası iqtisadi əlaqələrin yaranması və genişlənməsi milli bazarın formalaşmasına gətirib çıxarır. Ölkələr arasında iqtisadi əlaqələrin yaranması və genişlənməsi dünya bazarının yaranmasına səbəb olmuşdur.
Coğrafi yerləşməsinə, əhatə dairəsinə görə müxtəlif bazarların yaranması əmtəə istehsalının artması, əmək bölgüsünün dərinləşməsi, nəqliyyat və rabitə vasitələrinin inkişafı nəticəsində mümkün olmuşdur.
Bazar əmtəələrin yaradılması prosesinə əks təsir göstərir və istehsalla əks əlaqə yaranır.
Bazarın tənzimləyici, bölüşdürücü, qiyməti formalaşdırmaq, təmizləyici kimi funksiyaları da vardır.
Strukturu
Bütün bu bazarların iqtisadiyyatın müxtəlif sahələrdə fəaliyyət göstərməsi onların rolunun getdikcə artmasının sübutudur. Bazar istehsalı onun bütün amilləri ilə təmin edən bir sahəyə çevrilmişdir. Buna görə də bütün ən iri istehsal sahələri ixtisaslaşmış bazarlara möhtacdır. Elə buna görədir ki, bazarın hakim olduğu milli iqtisadiyyatlar bazar iqtisadiyyatı kimi səciyyələndirilir. Istənilən bazarın normal fəaliyyəti üçün sxemdə göstərilən şərtlərin olması olduqca vacibdir.
Qanunlar və mexanizmi
Bazar mürəkkəb münasibətlər sistemidir və bu münasibətlər bazara xas olan qanunlarla və onların fəaliyyət mexanizmləri ilə tənzimlənirlər. Bu qanunlara aiddir: tələb qanunu, təklif qanunu, rəqabət qanunu, ekvivalent mübadilə qanunu, mənfəət qanunu və s. Bu qanunların hər birinə xas olan fəaliyyət mexanizmi vardır və onlar məcmu halda bazarın fəaliyyət mexanizmini təşkil edir.
Öz konkret növündən asılı olmayaraq, hər bir bazar aşağıdakı əsas ünsürlərə söykənir, onlara əsaslanır: qiymət, tələb və təklif, rəqabət. Bazar mexanizminin bu ünsürlərini ətraflı şərh edəcəyik. Məhz bazar mexanizminin bu ünsürlərinin fəaliyyəti sayəsində əvvəlki mövzuda göstərdiyimiz üç əsas vəzifə – nə istehsal etmək? Necə istehsal etmək? Kimin üçün istehsal etmək? – həll olunur. Bunu dərsliklərdə verilmiş belə bir misalla izah edirlər: fərz edək ki, əhalinin gəliri artıb və istehlak etdiyi kartofu azaldıb ət almağa üstünlük verir. Belə olduqda kartofa olan tələbat azalır və ətin alınması çoxalır. Belə olduqda ətin qiyməti artır və kartofun qiyməti aşağı düşür. Nəticədə kartof istehsalçısı əlavə gəlir götirə bilmir və sahəyə əlavə kapital qoymur. Heyvandarlıq gəlirli sahə olduğundan başqa sahibkarların diqqətini cəlb edir və sahəyə əlavə kapital qoyulur. Kartof istehsalçıları mənfəətin bir hissəsini itirdiyinə görə daha gəlirli sahə axtarırlar.
Müəyyən bir dövr ərzində qiymətlərin nisbətindəki dəyişiklik ət istehsalını artırır və kartofun istehsalını azaldır. Bazarda ətin müxtəlif növlərinin qiymətləri də müxtəlif olacaq və əhalinin hər bir təbəqəsi gəlirinə uyğun olan qiymətlərlə ət alacaq. Bu proses bazarda tarazlıq yaratdı. Bu tarazlığı yaradan: birinci, qiymət oldu – məhz qiymət istehsalçını istehsalın istiqamətini dəyişməyə məcbur etdi. Qiymətin dəyişməsi istehsal texnologiyasını seçməyə təsir etdi. Nəticədə qiymət müəyyən etdi ki, gəlirlərin mövcud səviyyəsində məhsulu kimlər istehlak edəcəkdir.
Tələb – tələb (alıcılıq qabiliyyətidir) bazarda əmtəələrə olan tələbatdır ki, istehlakçı bazar qiymətindən və pul gəlirindən asılı olaraq ala bilər, yəni ala biləcəyi əmtəənin miqdarıdır.
Təklif – bu, mövcud qiymətlərlə satılmaq üçün bazarda olan əmtəələrinmiqdarıdır. Tələb və təklifin nisbətindən asılı olaraq, onların dəyişməsilə qiymət «tarazlı» adlanan qiymət ətrafında enib-qalxacaq.
Rəqabət – bazar mexanizmində hərəkətverici «mühərrik» rolunu oynayır. Belə ki, hər bir sahibkarın məqsədi maksimum mənfəət əldə etməkdir. Buna görə o, təsərrüfat fəaliyyətinin miqyasını genişləndirir. Bu zaman hər bir sahibkar daha əlverişli istehsal şəraitinə malik olmağa, əmtəələrini satmağa, istehsalını genişləndirməyə çalışır. Bu zaman sahibkarların münasibətləri bəhsləşmə, rəqabət forması alır. Əgər təklif tələbdən çoxdursa, bu zaman həmin əmtəənin satıcıları arasında rəqabətə başlayır. Öz əmtəələrini satmaq üçün hər bir satıcı qiyməti aşağı salmaqla müştərini özünə cəlb etməyə çalışır. Prosesin uzun çəkdiyi bir şəraitdə həmin əmtəənin istehsalı azalır. Tələb təklifdən çox olduqda isə rəqabət alıcılar arasında baş verir. Imkanlı alıcı daha yüksək qiymət təklif edir. Defisit olan həmin əmtəəyə tələb artdığına görə onun istehsalı genişləndirilir. Bazar mexanizmi bu qayda ilə fasiləsiz fəaliyyət göstərir.
Lakin bazarda əlaqələrin tipləri müxtəlifdir. Biz qeyd etmişdik ki, natural təsərrüfatda istehsal olunmuş məhsul bilavasitə bölgü sferasına daxil olur və bölünür. Bu zaman istehlakçı arzusu ilə seçim edə bilmir. Bazar təsərrüfatı şəraitində isə onun subyektləri iqtisadi cəhətdən azaddırlar.
Alıcının azadlığı – bir-birini əvəzləyən və sərbəst nemətlərdən istədiyini seçmək azadlığı; ən yaxşı xidmət göstərən və əmtəəsini əlverişli şərtlərlə satanı tapmaq azadlığı. Satıcının azadlığı – daha münasib alıcı tapmaq; satışdan əldə etdiyi pula öz arzusuna uyğun uyğun sərəncam vermək azadlığı. Alıcı və satıcı üçün azadlıq ticarət sövdələşmələrində istədiyi qədər seçim etmək imkanında olmalıdır. Bazar şəraitində mümkün olan azadlığı iqtisadçılar üç tipə ayırırlar: 1. azad bazar; 2. qeyri-leqal bazar; 3. tənzimlənən bazar. Azad bazar tipi şəraitində maksimum iqtisadi azadlıq var. Başqa sözlə burada kortəbiilik, inkişafın nəticələrinin bilinməməsi, idarəolunmazlıq hökm sürür ki, bu da tədavül sferasında klassik kapitalizmin əsas cəhətlərində ifadə olunur. Bu cəhətlər aşağıdakılardır:
Bu bazar tipində hər iki bazar subyekti iqtisadi suverenliyə malikdir. Döələt bu bazarı möhkəm qanunlarla tənzim etmir. Ancaq bazarın bu dərəcədə azad olması onun agentlərinin özbaşınalığına, qaydalara əməl etməməsinə gətirib çıxarır. Buna görə də onu «vəhşi bazar», «sivil olmayan bazar» adlandırırlar.
Qeyri-leqal bazar tipi - öz subyektlərinin davranışına görə azad bazar tipinə yaxındır, ancaq ondan köklü fərqləri vardır. Bu bazırın iki növü var: gizli bazar və qara bazar.
Gizli bazar – adından göründüyü kimi qanunla icazə verilməyən, patent və lisenziya olmadan, vergi ödəmədən fəaliyyət göstərir. Bu cür ticarət forması çox vaxt spekulyativ xarakter alır, az tapılan əmtəələrlə gizli alverçilik edilir.
Qara bazar – burada satışına icazə verilməyən əmtəələrin gizli ticarəti həyata keçirilir. Qanunvericilikdə (Azərbaycanda) silah satışı, partlayıcı maddələr, partlayıcı qurğular, narkotik vasitələr satışı qadağandır. Gizli çap üsulu ilə məşğul olmaq, parnoqrafik xarakterli material çap edib yaymaq qadağandır.
Azad bazar və qeyri-leqal bazar dövlət ticarətindən kənarda fəaliyyət göstərir. Bazar kortəbiiliyi də, qeyri-leqal bazarlar inkişaf etmiş bazar ölkələrində də mövcuddur. Ancaq əsas bazar tipi "tənzim olunan bazar" tipidir.